EVROPSKA KOMISIJA Bruselj, 25.9.2020 COM(2020) 583 final 2020/0269(NLE) Predlog SKLEP SVETA o stališču, ki se v imenu Evropske unije zastopa v svetu Mednarodne organizacije za kavo



OBRAZLOŽITVENI MEMORANDUM 1.Predmet urejanja predloga Ta predlog se nanaša na sklep o določitvi stališča, ki naj se v imenu Unije zastopa v svetu Mednarodne organizacije za kavo (ICO) v zvezi s predvidenim sprejetjem podaljšanja veljavnosti Mednarodnega sporazuma o kavi 2007. 2.Ozadje predloga 2.1.Mednarodni sporazum o kavi 2007 Namen Mednarodnega sporazuma o kavi 2007 (v nadaljnjem besedilu: Sporazum) je zagotoviti okrepljeno mednarodno sodelovanje v zvezi s svetovnimi vprašanji glede kave in s tem povezanimi vprašanji, zagotoviti forum za medvladna posvetovanja o kavi in načinih za izboljšanje svetovnega gospodarstva kave, olajšati trgovino z zbiranjem in zagotavljanjem informacij na svetovnem trgu kave ter spodbujati povečanje povpraševanja po kavi na svetovni ravni. Poleg tega je temeljni cilj Sporazuma spodbuditi članice k razvoju trajnostnega sektorja kave v gospodarskem, socialnem in okoljskem smislu. Sporazum je bil podpisan leta 2007, veljati pa je začel 2. februarja 2011 za obdobje desetih let (do 1. februarja 2021). V skladu s členom 48 Sporazuma se slednji lahko podaljša za največ osem let. Ena od pogodbenic Sporazuma je tudi Evropska unija. 2.2.Svet Mednarodne organizacije za kavo Svet Mednarodne organizacije za kavo je v skladu s členom 9 Sporazuma kot najvišji organ Mednarodne organizacije za kavo pristojni organ za opravljanje vseh funkcij, potrebnih za izvajanje določb Sporazuma. Sestavljajo ga vse članice organizacije (člen 8 Sporazuma). V skladu s členom 48(3) Sporazuma lahko svet odloči o podaljšanju Sporazuma tudi preko datuma izteka njegove veljavnosti za eno ali več zaporednih obdobij, ki skupaj ne presegajo osem let. Člen 14 Sporazuma določa, da se vsi sklepi Mednarodne organizacije za kavo načeloma sprejemajo soglasno. Če soglasja ni, se sklepi sprejemajo z glasovanjem z navadno večino. V skladu s členom 12 Sporazuma imajo članice Mednarodne organizacije za kavo skupaj 2 000 glasov. Vsaka članica Mednarodne organizacije za kavo ima določeno število glasov, ki ga svet vsako leto prilagodi po vnaprej določenih merilih iz Sporazuma. Razdelitev glasov določa tudi prispevek članice (člen 20(2) Sporazuma). Trenutno k Mednarodni organizaciji za kavo največ prispeva Unija. 2.3.Predvideni akt sveta Mednarodne organizacije za kavo Mednarodna organizacija za kavo je leta 2019 ustanovila delovno skupino za revizijo Sporazuma. Svet Mednarodne organizacije za kavo je na 126. seji, ki je potekala 4. in 5. junija 2020, priporočil, da se Sporazum podaljša tudi po trenutnem datumu izteka veljavnosti. To bi omogočilo temeljitejšo revizijo v prihodnosti. Svet Mednarodne organizacije za kavo naj bi na 127. seji med 7. in 11. septembrom 2020 sprejel sklep o podaljšanju Mednarodnega sporazuma o kavi 2007 (v nadaljnjem besedilu: predvideni akt). Namen predvidenega akta je odobriti podaljšanje Mednarodnega sporazuma o kavi 2007. Predvideni akt bo postal zavezujoč za pogodbenice v skladu s členom 14(3) Sporazuma, ki določa naslednje: „Članice so zavezane, da sprejemajo kot obvezujoče vse sklepe sveta na podlagi določb tega sporazuma.“ 3.Stališče, ki se zastopa v imenu Unije S tem predlogom Svet pooblasti Komisijo, da v Mednarodnem svetu za kavo v imenu Unije glasuje za podaljšanje Mednarodnega sporazuma o kavi. S podaljšanjem Sporazuma za največ osem let bodo imele članice Mednarodne organizacije za kavo dovolj časa, da ugotovijo, ali je treba v prihodnosti opraviti obsežno revizijo Sporazuma, ki bo osredotočena na njegovo posodobitev in poenostavitev.

Trenutno je sodelovanje EU v Mednarodni organizaciji za kavo koristno tako za Unijo kot tudi za druge države članice organizacije, Sporazum pa se lahko podaljša že v zdajšnji obliki. Podaljšanje Sporazuma po letu 2021 in prizadevanja za njegovo posodobitev bodo privedla do ponovnega sodelovanja članic in razprave o pomenu Mednarodne organizacije za kavo pri obravnavanju sedanjih izzivov. Z morebitno revizijo Sporazuma po letu 2021 bi se lahko povečala njegova dodana vrednost in pomen dela v okviru Sporazuma ter morda tudi zanimanje za Mednarodno organizacijo za kavo. Podaljšanje Sporazuma je zato v interesu Unije. 4.Pravna podlaga 4.1.Postopkovna pravna podlaga 4.1.1.Načela Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“. 4.1.2.Uporaba v obravnavanem primeru Svet Mednarodne organizacije za kavo je organ, ustanovljen s sporazumom, in sicer Mednarodnim sporazumom o kavi 2007. Akt, ki naj bi ga svet Mednarodne organizacije za kavo sprejel, je akt s pravnim učinkom. Predvideni akt bo zavezujoč po mednarodnem pravu v skladu s členom 14(3) Sporazuma. Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU. Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU. 4.2.Materialna pravna podlaga 4.2.1.Načela Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 4.2.2.Uporaba v obravnavanem primeru Glavni cilj in vsebina predvidenega akta se nanašata na skupno trgovinsko politiko. Materialna pravna podlaga za predlagani sklep je zato člen 207 PDEU. 4.3.Zaključek

Pravna podlaga za predlagani sklep bi moral biti člen 207 PDEU v povezavi s členom 218(9) PDEU. 2020/0269 (NLE) Predlog SKLEP SVETA o stališču, ki se v imenu Evropske unije zastopa v svetu Mednarodne organizacije za kavo SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1)Unija je s Sklepom Sveta z dne 16. junija 2008 sklenila Mednarodni sporazum o kavi (v nadaljnjem besedilu: Sporazum), ki je začel veljati 2. februarja 2011. (2)V skladu s členom 48(1) Sporazuma ta ostane v veljavi deset let po začetku začasne ali dokončne veljavnosti, če ni podaljšan v skladu z določbami iz Sporazuma. (3)Svet Mednarodne organizacije za kavo je v skladu s členom 9 Sporazuma kot najvišji organ Mednarodne organizacije za kavo pristojni organ za opravljanje vseh funkcij, potrebnih za izvajanje določb Sporazuma. V skladu s členom 48(3) Sporazuma lahko svet odloči o podaljšanju Sporazuma tudi preko datuma izteka njegove veljavnosti za eno ali več zaporednih obdobij, ki skupaj ne presegajo osem let. Člen 14 Sporazuma določa, da si svet prizadeva, da vse sklepe sprejme soglasno. (4)Svet Mednarodne organizacije za kavo naj bi na 127. seji med 7. in 11. septembrom 2020 in nadaljnjih sejah odločil o podaljšanju Mednarodnega sporazuma o kavi 2007. (5)Primerno je določiti stališče, ki naj se v imenu Unije zastopa v svetu Mednarodne organizacije za kavo, saj bodo sklepi sveta Mednarodne organizacije za kavo o podaljšanju Sporazuma za Unijo zavezujoči. (6)Ob upoštevanju pomena sektorja kave za številne države članice in gospodarstvo Evropske unije je v interesu Unije, da ima možnost sodelovanja v Sporazumu do začetka začasne ali dokončne veljavnosti novega sporazuma – SPREJEL NASLEDNJI SKLEP: Člen 1 Stališče, ki se v imenu Unije zastopa na 127. in nadaljnjih sejah Mednarodnega sveta za kavo, je naslednje: glasuje se za podaljšanje Mednarodnega sporazuma o kavi 2007 preko datuma izteka njegove veljavnosti, in sicer vsakič za obdobje enega leta, vendar skupno za največ osem let, ali do začetka začasne ali dokončne veljavnosti novega sporazuma, kar je prej. Člen 2